title: -modda. Aksiz toʻlanadigan tovarlarga (xizmatlarga)
text: |
  -modda. Aksiz toʻlanadigan tovarlarga (xizmatlarga) Pdf ko'rish
  |
  bet | 209/352 | Sana | 21.05.2024 | Hajmi | 2,93 Mb. | | #248757 |
  Bog'liq soliq kodeksi 2023286-modda. Aksiz toʻlanadigan tovarlarga (xizmatlarga)
  doir soliq solinadigan operatsiyalar
  amalga oshiriladigan sana
  (1-q.)
  Ushbu Kodeksning 242-moddasida tegishli operatsiyalar uchun nazarda tutilgan sana
  aksiz toʻlanadigan tovarlarga (xizmatlarga) doir soliq solinadigan operatsiyalar amalga oshirilgan
  sana hisoblanadi.
  (2-q.)
  Olib kirilayotgan aksiz toʻlanadigan tovarlar boʻyicha soliq solish operatsiyalarini
  amalga oshirish sanasi ularni bojxonaning import tartib-taomilidan chiqarish sanasi hisoblanadi.
  287-modda. Soliq bazasiga tuzatish kiritish
  Soliq bazasiga tuzatish kiritish ushbu Kodeksning 257-moddasida nazarda tutilgan hollarda
  va tartibda, soliq toʻlovchi tomonidan amalga oshiriladi.
  288-modda. Aksiz toʻlanadigan tovarlar
  eksportini tasdiqlash
  (1-q.)
  Aksiz toʻlanadigan tovarlar eksportini tasdiqlovchi hujjatlar quyidagilardan iboratdir:
  1) eksport qilinadigan aksiz toʻlanadigan tovarlarni yetkazib berishga doir kontrakt
  (kontraktning belgilangan tartibda tasdiqlangan koʻchirma nusxasi);
  2) tovarlarni eksport rejimida chiqarishni amalga oshiruvchi bojxona organining belgisi
  qoʻyilgan bojxona yuk deklaratsiyasi;
  3) Oʻzbekiston Respublikasining bojxona chegarasidagi oʻtkazish punktida joylashgan
  bojxona organining tovarlar tayinlangan mamlakatga joʻnatilganligini tasdiqlovchi belgisi
  qoʻyilgan, tovarga ilova qilinadigan hujjatlar;
  4) chet ellik sotib oluvchi (toʻlovchi) tomonidan eksport qilinayotgan tovarlar uchun haq
  toʻlanganligini tasdiqlovchi bank hujjatidan koʻchirma.
  (2-q.)
  Tovarlarni chet el valyutasida eksport qilish yuzasidan daromadlar tovarlar eksport
  rejimiga chiqarilgan kundan eʼtiboran bir yuz sakson kalendar kuni ichida kelib tushmagan
  taqdirda, tovarlarni eksportga realizatsiya qilish soliq solishning obyekti deb eʼtirof etiladi.
  (3-q.)
  Tovarlar eksportga vositachi (ishonchli vakil) orqali vositachilik (topshiriq)
  shartnomasi boʻyicha realizatsiya qilingan taqdirda eksportni tasdiqlash uchun komitent (topshiriq
  beruvchi) tomonidan soliq toʻlovchining vositachi yoki ishonchli vakil bilan tuzilgan vositachilik
  shartnomasi yoki topshiriq shartnomasi (shartnomaning koʻchirma nusxasi) qoʻshimcha ravishda
  taqdim etiladi.
  |
  | |